**Dāņu valodas darbnīca**

**4. oktobrī plkst. 14.00**

**Dānijas Kultūras institūtā, Rīgā, Marijas ielā 13, k.3 (Berga bazārā)**

Tā kā Eiropas Valodu dienas tēma šogad ir *Hosting the World*, tad ar Latvijas Kultūras akadēmijas studentiem izveidosim vairākas mazas darbnīcas, kur interesenti varēs iepazīt Dānijas kultūru un vidi.

1) Ieskats Dānijas ģeogrāfijā - Dānijas kartes puzles likšana. Iespējama sacensība starp divām komandām/ personām vienlaikus.

2) Ieskats Dānijas kultūrā/vēsturē/sabiedrībā - izklaidējoša/izglītojoša jautājumu spēle (quiz).

3) Atpazīsti un nosauc! Spēles princips - saliec kopā kādu lietu ar tās nosaukumu dāniski.

4) Vārdu skaidrojošā spēle - ALIAS.

Šīs aktivitātes veidotas tā, lai dāņu valodas darbnīcā būtu iespēja piedalīties dažāda līmeņa dāņu valodas pratējiem.

Tāpat arī iepazīsimies ar dāņu mūziku un nogaršosim dāņu tradicionālās kūkas.

Laipni aicināti visi interesenti.